Pacific Palisades

pisi|Getty Villa
Pacific Palisades on Ameerika Ühendriikides California osariigis Los Angelese linnaosa.

See asub Los Angelese kesklinnast umbes 32 km kaugusel läänes Santa Monica lahe ääres ning hõlmab Los Angelese linna edelanurga. Selle pindala on 63 km². See piirneb idas Brentwoodi linnaosaga, läänes Malibuga, kagus Santa Monicaga, läänes Topangaga ning põhjas Tarzana linnaosaga. Pacific Palisadese põhjaosa hõlmavad Santa Monica mäed.

1911. aastal rajas filmilavastaja Thomas H. Ince praeguse linnaosa alale oma filmistuudio Inceville. Pacific Palisadese asutas ametlikult 1921. aastal metodisti organisatsioon. Alates 1930. aastatest saabus sinna palju Saksa ja Austria juudi põgenikest haritlasi ja kunstnike. Hiljem pages sinna privaatsust otsivaid kuulsusi."Neighborhood Spotlight: Pacific Palisades". Los Angeles Times. latimes.com. 15.4.2016. Vaadatud 9.1.2025 2022. aasta seisuga elas linnaosas 23 121 inimest.

Pacific Palisades on suuresti elamupiirkond. Linnaosas asub muuhulgas Riviera Country Clubi golfirada, hariduskeskus ja kunstimuuseum Getty Villa ning mitu randa.

Linnaosa läbib merega paralleelne maantee California State Route 1 (tuntud kui Pacific Coast Highway).

Suur osa linnaosast hävis 2025. aasta jaanuaris metsa- ja maastikutulekahjus."Sunset Boulevard in ruins: Fire’s massive scale comes into focus in Pacific Palisades". Los Angeles Times. latimes.com. 8.1.2025. Vaadatud 9.1.2025

 Viited 

Kategooria:Los Angeles